Young Winston
Young Winston () je britansko-američki biografski film snimljen 1972. godine u režiji Richarda Attenborougha. Temelji se na My Early Life, autobiografskoj knjizi britanskog državnika Winstona Churchilla u kojoj je on opisao prve tri decenije svog života. Njegov lik u odrasloj dobi tumači Simon Ward, a radnja se odvija od 1881. do 1901. godine, te prikazuje njegovo školovanje, odrastanje u porodici uglednog aristokrata i političara lorda Randolpha Churchilla (čiji lik tumači Robert Shaw, vojnu službu u Britanskoj Indiji, sudjelovanje u Mahdističkom ratu i bitci kod Omdurmana, zarobljavanje i bijeg iz burskog zarobljeništva u Drugom burskom ratu te početak političke karijere, odnosno izbor za konzervativnog zastupnika u Parlamentu.

Film je producirao Carl Foreman, ugledni američki scenarist čiji je film Guns of Navarone deceniju ranije bio pogledao sam Churchill, te ga, duboko impresioniran, pozvao kod sebe i predložio da upravo on napiše scenaro za njegovu autobiografsku knjigu. Film je bio sniman na lokacijama u Ujedinjenom Kraljevstvu (uključujući dom Churchillovih u Blenheimskoj palači) i Maroku. Young Winston je izazvao određenu pažnju i bio nominiran za nekoliko "Oscara", a mladi i dotada nepoznati Ward, kome je to bila prva glavna uloga, je nakratko postao zvijezda. Robin Hardy, koji u filmu tumači lik Churchillovog učitelja, je u kasnije u nekoliko TV-filmova i serija tumačio Churchillov lik.

Uloge
 Robert Shaw ... Lord Randolph Churchill
 Anne Bancroft ... Lady Randolph Churchill
 Simon Ward ... Winston Churchill
 Jack Hawkins ... J.E.C.Welldon
 Ian Holm ... George E. Buckle
 Anthony Hopkins ... David Lloyd George
 Patrick Magee ... General Bindon Blood
 Edward Woodward ... Kapetan Aylmer Haldane
 John Mills ... General Kitchener
 Peter Cellier ... Kapetan 35. pukovnije Sikha
 Ronald Hines ... Ađutant 35. pukovnije Sikha
 Pat Heywood ... Mrs. Everest (Elizabeth Ann Everest)
 Laurence Naismith ... Lord Salisbury
 Basil Dignam ... Joseph Chamberlain
 Jeremy Child ... Austen Chamberlain
 Robert Hardy ... razrednik

Izvori

Vanjske veze

Britanski filmovi
Američki filmovi
Biografski filmovi
Historijski filmovi
Ratni filmovi